钦定古今图书集成/理学汇编/文学典/第038卷 > 阴铿
## 钦定古今图书集成/理学汇编/文学典/第038卷 > 阴铿

按《陈书阮卓传》：“武威阴铿，字子坚，梁左卫将军子春
之子。幼聪慧，五岁能诵诗赋，日千言。及长，博涉史传，
尤善五言诗，为当时所重。释褐梁湘东王法曹参军。
天寒，铿尝与宾友宴饮，见行觞者，因回酒炙以授之。
众坐皆笑，铿曰：‘吾侪终日酣饮，而执爵者不知其味，
非人情也’。及侯景之乱，铿尝为贼所擒，或救之获免。”
铿问其故，乃前所行觞者。天嘉中，为始兴王府中录
事参军。世祖尝宴群臣赋诗，徐陵言之于世祖，即日
召铿预宴，使赋《新成安乐宫》，铿援笔便就，世祖甚叹
赏之。累迁招远将军，晋陵太子员外散骑常侍，顷之
卒。有集三卷，行于世。